Sunnuntaitanssit
2026-04-05 17:00 - 21:00, 2026-04-12 17:00 - 21:00, 2026-04-19 17:00 - 21:00, 2026-04-26 17:00 - 21:00 (Europe/Helsinki)
Sunnuntaitanssit klo 17-21 joka sunnuntai Ruskotalolla
su 5.10.2025 – su 26.4.2026
Tervetuloa!

Hyvinvointikahvila
2026-04-07 12:30 - 14:00, 2026-04-14 12:30 - 14:00, 2026-04-21 12:30 - 14:00, 2026-04-28 12:30 - 14:00, 2026-05-05 12:30 - 14:00, 2026-05-12 12:30 - 14:00, 2026-05-19 12:30 - 14:00 | Ruskotalon kahvio
Hyvinvointikahvila käynnistyy Ruskotalolla
Tervetuloa mukaan hyvinvointikahvilaan Ruskotalolle tiistaisin klo 12.30–14.00. Kahvitarjoilu.
Ensimmäinen hyvinvointikahvila on tiistaina 24.3., jolloin ohjelmassa on kirjastopalvelujen esittelyä sekä vapaata seurustelua.
Hyvinvointikahvilan ohjelma tarkentuu kevään aikana.
Lämpimästi tervetuloa mukaan!

"Miljoonakeikka" - True crime -erikoiskävelykierros
2026-04-16 17:30 - 19:30 | KOP-kolmio, Turku, Aurakatu 8, 20100-Turku
Muistatko vielä Suomen Pankin ryöstön? Koko Suomea kuohuttanut ryöstö tapahtui Turussa 19.2.2007 eli melkein 20 vuotta sitten. Takana oli kansainvälisiä ammattirikollisia.
Mitkä olivat ratkaisevat seikat rikoksen selvittelyssä? Tule kuulemaan miten poliisi selvitti tapausta!
Yhdessä Keskusrikospoliisin rikosylikonstaapelin ja ammattioppaan kanssa pääset seuraamaan ja kuulemaan, miten Suomen Pankin ryöstö tehtiin, miten rikollisten jäljille päästiin askel askeleelta ja mikä johtolanka ratkaisi jutun.
Kierroksen aikana pääset näkemään ennennäkemätöntä alkuperäistä tutkintamateriaalia.
Ilmoittautumiset: ruskonmaajakotitalousnaiset@gmail.com
Hinta: 15 €/jäsen

Vahdon lähikirjaston satuhetki
2026-04-23 18:00 - 18:30, 2026-05-21 18:00 - 18:30 | Vahdon lähikirjasto, Laukolan koulutie 2b, VAHTO, 21310
Kirjaston satutäti lukee nostalgisia satuja tunnelmallisessa
Vahdon lähikirjastossa.
Satuhetken kesto on noin puoli tuntia.
Vapaa pääsy, tervetuloa kaikki satujen ystävät!

Kansallinen veteraanipäivä Ruskolla 27.4.2026
2026-04-27 12:30 - 14:30 | Ruskotalo
Tervetuloa viettämään Kansallista veteraanipäivää Ruskolla maanantaina 27.4.2026.
Päivän tarkoituksena on kunnioittaa sotiemme veteraaneja, sotien sukupolvea ja heidän läheisiään sekä siirtää veteraanien perintöä nuoremmille sukupolville.
klo 10.45 Kukkien lasku Vahdon veteraanikivellä
klo 11.00 Kukkien lasku Ruskon veteraanikivellä
klo 11.40 Kahvitus Ruskotalolla
klo 12.00 Juhla Ruskotalolla

Lippujen saapuminen
Tervehdyssanat (kunnanjohtaja Kari Lehtinen)
Musiikkiesitys (Maunun koulun 7. luokan oppilas Emilia Nurminen)
Puheenvuoro: ”Muistoja veteraanin sotatiestä” (Timo Heikkilä)
Yhteislaulu: Maamme-laulu
Lippujen poistuminen

Lämpimästi tervetuloa!
Sotien 1939–1945 Ruskon perinnetoimikunta
Ruskon kunta ja Ruskon Seurakunta

Ruskon Naisvoimistelijoiden kevätjuhla
2026-04-27 18:00 - 20:00 | Ruskotalon liikuntahalli, Talkootie 5, Rusko, 21290, Finland
Ruskon naisvoimistelijoiden perinteinen lastenryhmien kevätnäytös pidetään tänä keväänä Vesi Peuhu -teemalla.
Juhlassa esiintyvät lapset, perheryhmät ja myös aikuisryhmiä.
Paikalla myös puffetti josta saa ostaa kahvia, mehua, munkkeja ja makeisia. Maksutapana käteinen tai MobilePay.
Juhlan sisäänpääsymaksu 2 € kaikilta 12 vuotta täyttäneiltä.
TERVETULOA!

Rusko-Seuran näyttely: Yli 100 wuotta wanhoja piirustuksia
2026-04-29 - 2026-05-22
Näyttely on esillä Ruskotalon kirjastossa 29.4.–22.5.2026.

Esillä on suutarimestari Matti Rindellin pojan, Aarne Rindellin, kouluaikaisia piirustuksia vuosilta 1916–1917. Piirustukset on löydetty Rindellin torpan vintiltä ja ne tarjoavat kiehtovan kurkistuksen sadan vuoden takaiseen aikaan ja nuoren tekijän kädenjälkeen.
Kesällä näyttely jatkuu Rindellin mäkitupamuseolla sunnuntaisin klo 11–15.
Tule kokemaan paikallishistoriaa ja vanhojen piirustusten tarinoita!

Nina Åströmin konsertti Ruskon kirkossa
2026-05-05 18:00 | Ruskon kirkko, Ruskon Kirkkotie 17, Rusko, 21290, Suomi
Nina Åströmin konsertti Ruskon kirkossa.
Vapaa pääsy.
Tervetuloa!

Kaatuneitten muistopäivän seppeleenlaskut
2026-05-17 11:00 - 11:30
Kaatuneitten muistopäivän seppeleidenlaskutilaisuudet sunnuntaina 17.5.2026
• Ruskon sankarihaudoilla jumalanpalveluksen jälkeen
• Vahdon sankarihaudoilla klo 11.00
Sotien 1939–1945 Ruskon perinnetoimikunta

Varhaisen vuorovaikutuksen merkitys – etätilaisuus vanhemmille 18.5. klo 18:00
2026-05-18 18:00 - 19:00
Aika: maanantai 18.5. klo 18.00–19.00Paikka: Teams-etätilaisuusJärjestäjä: Ruskon nanny-palvelu
Mitä varhainen vuorovaikutus on ja miksi se on niin tärkeää lapsen kehitykselle? Mitä vanhempi voi tehdä tukeakseen lapsensa suotuisaa kehitystä? Entä mitä tarkoittaa riittävän hyvä vanhemmuus?
Varhaisen vuorovaikutuksen merkityksestä puhuu lastenpsykiatrian erikoislääkäri ja varhaisen vuorovaikutuksen psykoterapeutti Marika Leppänen. Illan emännöi Ruskon nanny Katja Niela, joka on myös varhaisen vuorovaikutuksen psykoterapeutti.
Tilaisuuteen ei tarvitse ilmoittautua ennakkoon. Osallistu suoraan kokoukseen: Varhaisen vuorovaikutuksen merkitys 18.5. klo 18:00.
Lämpimästi tervetuloa!

Maksuton pyörän keväthuolto Ruskolla 22.5.
2026-05-22 12:00 - 18:00 | Ruskotalo
Ruskon kunta tarjoaa kaikille avoimen ja maksuttoman polkupyörän keväthuollon perjantaina 22.5. klo 12–18 Ruskotalon alaoven edustalla (Talkootie 3).
Huolto toteutetaan yhteistyössä Fillaritallin kanssa, ja paikalle voi tulla ilman ajanvarausta. Pyörän perustarkastus, kuten ketjujen rasvaus, vaihteiden ja jarrujen säätö sekä renkaiden ilmanpaineen tarkistus, kuuluu maksuttomaan palveluun. Mahdollisista varaosista veloitetaan erikseen.
Palvelun tavoitteena on edistää liikkumista ja parantaa liikenneturvallisuutta helpottamalla pyöräilyn aloittamista kesäkaudella ja varmistamalla, että pyörät ovat turvallisessa ajokunnossa.
Huolto toimii walk-in-periaatteella, joten paikalle voi tulla oman aikataulun mukaan. Vilkkaimpaan aikaan voi syntyä jonkin verran odotusta, joten paikalle kannattaa tulla ajoissa.
Lisätietoja: hyvinvointijohtaja Mikko Hulkkonen, mikko.hulkkonen@rusko.fi, 044 4333 523

Perennanvaihto-tapahtuma
2026-05-27 16:30 - 18:30 | K-Marketin ja Ketosen torpan välinen parkkialue, Ohjaluodontie 2, Rusko, 21290, Suomi
Ruskon K-Marketin pihalla toukokuun 27. päivänä järjestetään
Perennanvaihto-tapahtuma periaatteella “Tuo tullessas, vie mennessäs“.
Tunnistamisen ja kuljettamisen helpottamiseksi suosittelemme merkitsemään kasvit ja pakkaamaan ne muoviruukkuihin. Maitopurkin pohja käy hyvin myös taimien pakkaamiseen, jollei muoviruukkuja löydy varastosta.
Taimien kaivuu ja ruukutus kannattaa tehdä viimeistään muutama päivä ennen tapahtumaa.
Tervetuloa kaikki kotipuutarhurit sankoin joukoin mukaan tähän
Ruskon Maa- ja kotitalousnaisten järjestämään tapahtumaan!
Tunnelmallinen Ketosen Kesäkahvila on avoinna koko tapahtuman ajan.

Ruskon Kesäteatteri esittää: Viidakkokirja
2026-05-31 15:00 - 17:00, 2026-06-03 18:30 - 20:00, 2026-06-04 18:30 - 20:00, 2026-06-07 12:30 - 14:00, 2026-06-07 16:30 - 18:00, 2026-06-09 18:30 - 20:00 | Ruskon kesäteatteri, Vanhatie 11, Rusko, 21290, Suomi
Viidakkokirja on Kiplingin teokseen pohjautuva koko perheen näytelmä. Tule katsomaan, miten viidakossa varttunut poika selvittää suuria ongelmia ystävien avulla.

Tutustumisretki Seilin saareen
2026-06-06 10:00 - 17:30 | Seilin saari, Parainen, Nauvo
Ruskon Maa- ja kotitalousnaisten tutustumisretki Seiliin
alkaa Turusta, Läntiseltä Rantakadulta klo 10.00.
Perillä nautitaan kattava lounas Ravintola Seilissä, erityisruokavaliot huomioiden. Lounaan jälkeen matka jatkuu opastetulle kierrokselle, jossa opas vie ryhmän tutustumaan saaren luontoon ja tutkimustoimintaan. Kierroksen aikana pääsee myös tempautumaan satojen vuosien takaisten tarinoiden maailmaan.
Matkaan sisältyy myös vapaata aikaa saarella, jolloin voi nauttia kahvilapalveluista, vierailla näyttelyissä tai levittää piknikin saaren kauniille kallioille. Luontopolut – Visit Seili
Paluumatkalla tarjotaan välipalakahvi.
Päivän päätteeksi palataan Turkuun klo 17.30.
Paikkoja: 50
Hinta: 75 €/jäsen, 80 €/ei-jäsen
Hinta/lapset: 40 €/alle 12 v, ilmainen/alle 3 v
Ilmoittautumiset: ruskonmaajakotitalousnaiset@gmail.com

Vahto-seuran kesänäyttely
2026-06-07 11:00 - 14:00 | Vahdon lainamakasiinimuseo, Vahdontie 1503, Vahto, 21310
Lapset ensin-Vahdon MLL 100 vuotta -näyttelyn avajaiset
Näyttelyssä esillä valokuvia, lehtileikkeitä sekä esineistöä vuosien varrelta.
Räiskäleitä,kahvia sekä hattaraa pihamyynnissä.
Lapsille ilmapalloja sekä ongintaa Vahdon MLL:n toimesta.
Tervetuloa!
